Nachádzate sa na oficiálnych stránkach Rímskokatolíckej farnosti Beckov.
VITAJTE!
A nech Vás žehná všemohúci Boh, Otec i Syn i Duch Svätý. Amen.
Tebe slovenská spieva krajina (15.9.)
Pozdravujeme Ťa, Patrónka Slovenska, Sedembolestná Matička, našej zemi si Patrónka, naša dobrá Matka!
K Tebe nás priviedli apoštoli viery svätý Cyril svätý Metod, keď pohanstva ťažkých nehôd zbavili nás vtedy.
Národ slovenský Ťa už oddávna volá Patrónkou svojej krajiny, veď ho neochránil iný, len Ty, Tvoja ruka.
Našu zem Tatári keď plienili, drali, k Tebe sa naši otcovia, keď sa lúčili do boja, vrúcne utiekali.
Tys ´ nás ochránila, keď turecká sila dobýjala naše hory a v krvavom hroznom boji Ty si pri nás stála.
Pomáhala si nám ochrániť Boží chrám, keď zo srdca vieru, Krista i teba vziať, Panna čistá, odpadlíci chceli.
Vypros nám pomoci, žehnaj vo dne v noci, zachovaj národ vo viere, keď nepriateľ nám ju berie, pomáhaj nám v boji.
Naša dobrá Matka, Patrónka Slovenska, Tebe národ porúčame, svoje srdcia oddávame, Tebe žiť, mrieť chceme.
JKS 396
Mena Panny Márie (12.9.)
Dnes je tomu 340 rokov, čo spojené katolícke vojská zvíťazili v bitke pri Viedni nad Turkami a moslimskou inváziou do kresťanského sveta. Ďakujeme Pánovi za milosť uchovania si nášho náboženstva, za ochranu vlasti. Ďakujeme za mocný príhovor Panny Márie, pod ktorej zástavami sa bojovalo. Zároveň prosíme Všemohúceho Boha, aby sme prestali zrádzať odkaz našich statočných predkov a verne niesli Kristovu zástavu aj naprieč touto pomýlenou dobou.
Narodenie Panny Márie (8.9.)
Mučenícka smrť sv. Jána Krstiteľa (29.8.)
Mučeník nerozlučnosti manželstva a nemennosti Božích príkazov, slávny Pánov predchodca, sv. Ján Krstiteľ, oroduj za nás a chráň nás pred zbabelosťou a bezočivosťou prekrúcať Pánove príkazy.
Pozvanie na hodové farské posedenie:
Premenenie Pána (6.8.)
V jazyku rodnom Boha ospievali, v materskej reči, knihy napísali. Získali láskou Kristu národ celý, naveky život tak nám zachovali. Nezhynie rod, čo veriť neprestane, dedičstvo otcov zachovaj nám Pane! z velehradskej hymny
Nový oltár.
Rímskokat. cirkev Farnosť BECKOV
SK3209000000000041693325
GIBASKBX
Nech Pán žehná každého, kto akýmkoľvek spôsobom prispel na pomoc. Bohu vďaka!
Dňa 28. mája 1953 sa v Bratislave narodil náš trnavský arcibiskup Mons Ján Orosch.
AJ touto cestou Vám, pán arcibiskup, za celú našu farnosť blahoželáme. Vyprosujeme Vám od Pána Boha veľa milostí a svetla Ducha Svätého pri vedení trnavskej diecézy. Aby ste aj v pomýlených časoch zostali verným nástupcom apoštolov a pevným obrancom Cirkvi a katolíckej viery, prirodzeného mravného zákona a rodiny, nerozlučnosti manželstva – (tohto Bohom ustanoveného jedinečného spojenia muža a ženy) a nedotknuteľnosti života od počatia po prirodzenú smrť.
Na príhovor Panny Márie, nech Vás Pán obdarí zdravím, odvahou, pokojom a potrebnými silami v boji o spásu nesmrteľných duší.
Príď Duchu Svätý, naplň srdcia svojich veriacich a zapáľ v nich oheň svojej lásky
Pán môj a Boh môj!
Vieme, že Pán zmŕtvych už vstal – Kristus náš, Aleluja! Milostivý buď kráľ Kristus – sláva Ti, Aleluja!
Milí veriaci, želám vám požehnané Veľkonočné sviatky, prežiarené Pánovým víťazstvom nad hriechom a smrťou.
Hľa drevo kríža, na ktorom zomrel Spasiteľ sveta, poďte pokloňme sa!
Jeden zo vznešených spevov Veľkého týždňa:
Hosana Synovi Dávidovmu!
Predveľkonočné spovedanie:
29.03. (streda) farský kostol 16:00 – 17:00
Sám Pán vám dá znamenie: Hľa, panna počne a porodí syna…
Iz 7, 14
Ustanovil ho pánom svojho domu a vladárom celého svojho majetku:
Najstarostlivejší ochranca Svätej rodiny, stráž nad vyvoleným pokolením Ježiša Krista a odvracaj od nás, najláskavejší otče, všetku nákazu bludu a skazenosti.
( z modlitby pápeža Leva XIII.)
Tri dôvody pre pôst od sv. Tomáša Akvinského.
Pamätaj človeče, že si prach a na prach sa obrátiš.
Obetovanie Pána 2.2. 2023
alebo Očisťovanie Panny Márie (pôvodný názov)
Myšlienka k referendu 21. 1. 2023
Milá Slovenská republika!
Modlime sa:
Bože, večná odmena verných služobníkov, prosíme Ťa za dušu nášho zosnulého pápeža Benedikta, ktorého si bol ustanovil za Petrovho nástupcu a za najvyššieho pastiera svojej Cirkvi, daj, aby tajomstvo tvojej lásky a tvojho zľutovania, ktoré na zemi tak verne vysluhoval, bolo mu v nebi prameňom večnej radosti. Skrze Krista, nášho Pána.